
	[bookmark: nev]SZALAI GÁBOR
szalai.gabor99@gmail.com
Automatika
MSc, 3. félév
Óbudai Egyetem
Kandó Kálmán Villamosmérnöki Kar
	
[bookmark: _GoBack]






Témavezető:
	Badacsonyi Ferenc
főiskolai docens, OE KVK




Költségoptimalizált hálózati kihasználtság szabályozás

Kulcsszavak: megújuló energia; hálózat stabilitás; szabályozás; plug-in jármű; energiamenedzsment
Napjainkban erősen emelkedő tendenciát mutat a villamoshálózatra csatlakoztatott háztartási méretű kiserőművek (a továbbiakban: HMKE) – elsősorban napelemes rendszerek – száma. A nagymértékű növekedés, és a megújuló energiaforrások sztochasztikussága, kombinálva a Plug-In (villamosenergia-hálózatról tölthető) elektromos és hibrid autók úttörésével és jellemzően a tulajdonosok éjszakai töltési szokásaival, kihívások elé állítják a villamosenergia hálózatot.
A helyzetet tovább súlyosbítja a Magyarországon is jellemző „túlpanelezés”, amivel a HMKE tulajdonosok megpróbálják villamosenergia-termelés mértékét növelni inverter csere nélkül. Az alapgondolat nem rossz, azonban az inverter teljesítménykorlátja miatt erős napsütésben nincsen kihasználva a napelempanelek által leadható teljesítmény maximuma akkor sem, amikor egyébként lenne villamos fogyasztó, ami elfogyasztaná a többlet energiát.
Továbbá a jelenleg kivezetés alatt álló szaldós elszámolás megszűnésével a HMKE tulajdonosoknak el kell kezdeniük akkor felhasználni az energiát, amikor az éppen rendelkezésre áll, amit a legoptimálisabban olyan automatizált rendszerekkel lehet megtenni, melyek még nem léteznek a piacon.
Ezekre a problémákra kidolgozásra került egy komplett megoldás, ami áll egy pici relés panelből, egy régi számítógépből, egy WLAN kommunikációra képes mikrokontrollerből, és egy teljesítménymérőből.
Ez a dolgozat magánemberek számára mind költségekben, mind telepítési komplexitásban elérhető megoldásokat taglal. A napelemmel, és nagy fogyasztóval rendelkező (egyre szélesedő) réteg számára nyújt még most, a HMKE rendszerek terjedésének hajnalán egy megbízható megoldást a megtermelt energia lehető legmagasabb fokú kihasználására.



